Az Egyesült Királyság egyike annak a tizenhat országnak, melyek részt vettek a legelső, 2003-as Junior Eurovíziós Dalfesztiválon. Első részvételük sikeresnek mondható, mivel a harmadik helyen végeztek. A következő évben érték el eddigi legjobb helyezésüket, ami a második hely, majd 2005-ben a tizennegyedik helyen végeztek, ami eddig a legrosszabb eredményük. A brit műsorsugárzó 2006-ban visszalépett a versenytől, és mindmáig nem tért vissza.